0

**ประกาศองค์การบริหารส่วนตำบลดอน**

**เรื่อง ประกาศเจตจำนงการบริหารงานด้วยความสุจริต**

**--------------------**

ด้วยปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐได้มีการกำหนดเป็นนโยบายสำคัญของยุทธศาสตร์ชาติ ว่าด้วยการป้องกันและปราบปรามทุจริต ระยะที่ 3 (พ.ศ. 2560 – 2564) ซึ่งจะเป็นการยกระดับการประเมินคุณธรรมและความโปร่งใสในการดำเนินงานของหน่วยงานภาครัฐให้เป็นมาตรการป้องกันการทุจริตในเชิงรุกที่หน่วยงานภาครัฐทั่วประเทศจะต้องดำเนินการ โดยมุ่งหวังให้หน่วยงานภาครัฐได้รับทราบถึงข้อบกพร่องต่างๆ ที่สะท้อนจากเครื่องมือที่ใช้ในการประเมินคุณธรรมและความโปร่งใสในการดำเนินงานของหน่วยงานภาครัฐ และนำมาปรับปรุงพัฒนาหน่วยงานภาครัฐให้มีความโปร่งใส เป็นธรรม ปลอดจากการทุจริต ประกอบกับมติคณะรัฐมนตรี เมื่อวันที่ 5 มกราคม 2559 เห็นชอบให้หน่วยงานภาครัฐทุกหน่วยงานเข้าร่วมรับการประเมินคุณธรรมและความโปร่งใสในการดำเนินงานของหน่วยงานภาครัฐ

องค์การบริหารส่วนตำบลดอน ขอประกาศแสดงเจตจำนงที่จะบริหารงานด้วยความซื่อสัตย์ สุจริต มีคุณธรรม มีความโปร่งใส ปราศจากการทุจริต และพร้อมที่จะได้รับการตรวจสอบการปฏิบัติงานตามเจตจำนงทั้งจากเจ้าหน้าที่ภายในหน่วยงาน จากผู้มีส่วนได้เสีย และจากสาธารณชนภายนอกหน่วยงาน ดังนี้

**1. เจตจำนงในการบริหารงานหน่วยงานด้วยความซื่อสัตย์สุจริตทั้งจากเจ้าหน้าที่ภายในหน่วยงาน จากผู้มีส่วนได้เสีย และจากสาธารณชนภายนอกหน่วยงาน**

ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำ และพนักงานจ้างในสังกัดองค์การบริหารส่วนตำบลดอน ขอให้คำมั่นที่จะทำให้หน่วยงานดำเนินงานด้วยความซื่อสัตย์ สุจริต มีคุณธรรม มีความโปร่งใส ปราศจากการทุจริต และพร้อมที่จะได้รับการตรวจสอบการปฏิบัติงานตามเจตจำนงที่แสดงไว้

**2. นโยบายในการพัฒนาองค์กรให้มีคุณธรรมและความโปร่งใสในการดำเนินงาน** องค์การบริหารส่วนตำบลดอนจะกำหนดนโยบายในการพัฒนาองค์กรให้มีคุณธรรมและความโปร่งใสในการดำเนินงาน เพื่อให้ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำ และพนักงานจ้างในสังกัด มุ่งมั่นพัฒนาองค์การบริหารส่วนตำบลดอนให้มีคุณธรรมและความโปร่งใสในการทำงาน 6 ด้าน ดังนี้

**2.1 ด้านความโปร่งใส**

(1) มุ่งเน้นการปฏิบัติงานด้วยความ โปร่งใส ตรวจสอบได้ โดยยึดหลัก ความซื่อสัตย์สุจริต ถูกต้อง เป็นไปตามกฎหมายและระเบียบที่เกี่ยวข้องอย่างเคร่งครัด

(2) ให้ความสำคัญกับการเปิดเผยข้อมูลของหน่วยงานด้วยความโปร่งใส ยึดหลักสุจริต เที่ยงธรรม ถูกต้อง ตรวจสอบได้ตามบทบัญญัติของกฎหมาย

(3) ให้ความสำคัญกับการเปิดโอกาสให้ประชาชนและผู้มีส่วนได้เสียเข้ามา มีส่วนร่วมในการดำเนินงานขององค์การบริหารส่วนตำบล โดยยึดหลักความถูกต้อง สุจริต โปร่งใสและเที่ยงธรรม

(4) มุ่งเน้นการบริหารจัดการเรื่องร้องเรียนเกี่ยวกับการปฏิบัติงานด้วยความโปร่งใส เที่ยงธรรม รวดเร็ว โดยยึดหลักความถูกต้องตามกฎหมายและระเบียบที่เกี่ยวข้อง

**2.2 ด้านความพร้อมรับผิดชอบ**

(1) มุ่งเน้นในการขับเคลื่อนหน่วยงานให้เป็นไปอย่างมีประสิทธิภาพ มีคุณธรรม โดยยึดหลักโปร่งใส เที่ยงธรรม และพร้อมรับผิด

(2) มุ่งมั่นในการบริหารงาน/ปฏิบัติงานตามหน้าที่อย่างเต็มใจ กระตือรือร้น และมีความพร้อมที่จะปฏิบัติหน้าที่ตามที่กำหนดไว้ในพันธกิจ โดยยึดหลักความถูกต้องและเป็นไปตามกฎหมายและระเบียบที่เกี่ยวข้องอย่างเคร่งครัด

**2.3 ด้านความปลอดภัยจากการทุจริตในการปฏิบัติงาน**

(1) ยึดมั่นในการบริหารจัดการองค์กรเกี่ยวกับความปลอดการทุจริตเชิงนโยบาย

(2) ยึดมั่นในการปฏิบัติงานเกี่ยวกับความปลอดภัยจากการทุจริตในการปฏิบัติงาน ไม่รับสินบน และการใช้ตำแหน่งหน้าที่เอื้อประโยชน์ในการปฏิบัติงานโดยมิชอบ

**2.4 ด้านวัฒนธรรมคุณธรรมในองค์กร**

(1) สร้างวัฒนธรรมองค์กรเพื่อให้ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำ และพนักงานจ้างในสังกัด ไม่ทนต่อการทุจริต อายและเกรงกลัวต่อการทุจริต จนก่อให้เกิดวัฒนธรรมขององค์กรในการต่อต้านการทุจริตตามหลักนิติธรรมและหลักคุณธรรม

(2) ให้ความสำคัญกับการปฏิบัติตามแผนป้องกันการทุจริตขององค์การบริหารส่วนตำบลโดยให้ผู้บริหาร สมาชิกสภาองค์การบริหารส่วนตำบล พนักงานส่วนตำบลลูกจ้างประจำ และพนักงานจ้างในสังกัดถือปฏิบัติอย่างเคร่งครัด

**2.5 ด้านคุณธรรมการทำงานในหน่วยงาน**

(1) มุ่งเน้นการปฏิบัติงานตามมาตรฐาน/คู่มือการปฏิบัติงาน โดยยึดหลักความถูกต้องตามกฎหมาย ระเบียบที่เกี่ยวข้อง และปฏิบัติงานด้วยความซื่อสัตย์สุจริต โปร่งใสและเที่ยงธรรม

(2) มุ่งเน้นการบริหารและพัฒนาทรัพยากรบุคคล โดยยึดหลักคุณธรรม

(3) มุ่งเน้นการบริหารงบประมาณ โดยยึดหลักความถูกต้องตามกฎหมาย

และความโปร่งใส ตรวจสอบได้ คุ้มค่าและเกิดประโยชน์สูงสุด

(4) ให้ความสำคัญกับการมอบหมายงานในการปฏิบัติงานตามอำนาจหน้าที่

ด้วยความเป็นธรรม เท่าเทียม ไม่เลือกปฏิบัติ

(5) ให้ความสำคัญกับสภาพแวดล้อมที่เอื้ออำนวยและส่งเสริมสนับสนุนการปฏิบัติงานของหน่วยงาน

**2.6 ด้านการสื่อสารภายในหน่วยงาน**

(1) จัดให้มีการสื่อสารประชาสัมพันธ์ให้ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำ และพนักงานจ้างในสังกัด ทราบถึงนโยบายทั้ง 5 ด้านข้างต้น

เพื่อให้เกิดความรู้ความเข้าใจและให้ความสำคัญถึงการปฏิบัติงานตามหลักคุณธรรมและความโปร่งใสในการดำเนินงานของหน่วยงานภาครัฐ โดยวิธีการ/ช่องทางการสื่อสาร เช่น การปิดประกาศ การแจ้งเวียน

และการประชาสัมพันธ์ในเว็บไซด์ขององค์การบริหารส่วนตำบลดอน (www.dorn.og.th ) เป็นต้น

(2) ให้ความสำคัญกับการเปิดโอกาสให้มีการสื่อสารสองทาง โดยการรับฟังความคิดเห็น ข้อเสนอแนะเกี่ยวกับการปฏิบัติตามนโยบายทั้ง 5 ด้านดังกล่าวข้างต้น เช่น หนังสือแสดงความคิดเห็น และการแสดงความคิดเห็นในการประชุมประจำเดือน

จึงประกาศให้ทราบโดยทั่วกัน

ประกาศ ณ วันที่ 6 เดือน มกราคม พ.ศ. 2564



(นายทักษิณ ปุ๋ยชุมผล)

นายกองค์การบริหารส่วนตำบลดอน